Tèrratremol de Mexic de 1985
Lo tèrratrem de Mexic de 1985 es un seisme que se produguèt a 07:17:47 ora locala (UTC-6), lo dijòus 19 de setembre de 1985, qu'atenguèt una magnitud de 8.1 (MW) en l'Escala de Richter. L'epicentre se localizèt dins l'Ocean Pacific mexican, prèp a la boca del riu Balsas sus la còsta de l'estat de Michoacán, e a 15 quilomètres de prigondor jos la rusca terrèstra.

Lo seïsme toquèt la zòna centre, sud e occidetala de Mexic, subretot lo Districte Federal, ont se sentiguèt a 07:19 ora locala. Es lo mai important e mortifèr de l'istòria escricha d'aquel país e dins sa capitala, despassant en intensitat e damatges aquel enregistrat en 1957, que fins èra alara lo mai important dins la Ciutat de Mexic. Cal tanben destacar la replica venguda un jorn après, la nuèch del 20 de setembre de 1985.

Malgrat que siá situat a 390 km de l'epicentre, la capitala patiguèt de fòrce damatges donat qu'es situada al luòc d'un lac assecat artificialment, de bias que sus un jaç de ròca i a un jaç d'argila variabla e de tèrraplens. Donat que la velocitat de propagacion de l'onda sismica es diferenta dins la ròca e los assadolaments, se rebatent entre ponch de contacte e los materials, en concentrant los damatges dins una zona, agravant encara mai que la capa d'argila pren l'energia sismica en fa mai long lo periòde de movement liure. 

Un bilanç oficial donèt près de 10 000 morts e 50 000 blessés, alara que la chifra de 30 000 pèrdas umanas es uèi atestada. Encara, mai de 50 000 immòbles foguèron destuits

Referéncias 

Istòria de Mexic